Endzhaku ka nhlengeletano ya Komiti ya Xihatla ya vumune leyi khomiweke hi ti 11 Khotavuxika 2009, Nhlangano wa Matiko wa Rihanyo (WHO) wu bohe leswaku endlelo ra ntungu lowu ri fikeleriwile hi Mulawuri-Jenerali, Dr Margaret Chan, loyi a boheke leswaku i ntungu (xiphemu xa 6). Leswi swi vula leswaku vuvabyi byi suke eka tiko rin'wana naswona byi le ku hangalakeni hi xihatla. Hambiswiritano, ndzi tsakela ku tiyisisa leswaku xiboho lexi tekiweke xa ntungu a xi vuli leswaku vuvabyi lebyi byi na chefu. Swi vula ntsena leswaku byi tlulela hinkwako. "Vanakulorhi va mina," ku sungula Presidente Lamela loko se ku rhula ku vuyile endzeni ka yindlu nakambe, "swi wisa mbilu ya mina ku vona hilaha mi tsakelaka leswi swi humeleleke laha namuntlha. Minkarhi yo tala ku hlawuriwa ka murhangeri lontshwa swi fambisana ni ku monya, ni ku tshwukiselana mahlo. Mikwana yo leha, mabanga ni swigwagwa swi pfa swi lotiwa hi tinhlonge ta vanhu van'wana. Swa kala swinene ku vona ku amukeriwa ko fana na loku ndzi ku vonaka laha namuntlha. Ndzi na ntshembo wa leswaku mi ta n'wi seketela hi ndlela leyi Mabasa masiku hinkwawo. N'wi seketeleni tani hilaha a mi seketela mina hakona. Tsundzukani leswaku sweswo mi ta va mi nga swi endleli yena. Mi ta va mi swi endlela vandla leri ra hina. Mi ta va mi swi endlela tiko ra hina. Vandla leri ri kurisiwile hi vavasati ni vavanuna lava a va hlawula vakhomi va matewu lava vupfeke, va tlhela va va seketela. Ku hava munhu na un'we loyi a nga tshama a ringana na vandla leri hi vukulu. Ku hava loyi a nga tshama a ri tlula. Ku hava loyi a nga ta ringana na rona kumbe ku ri tlula hambi eka malembe lawa ya ha taka."